നാസയുടെ ചാന്ദ്രദൗത്യം ഞങ്ങള്ക്ക് തരൂ,ഇളവ് നല്കാം : ബെസോസ് വാഷിംഗ്ടണ്: നാസയുടെ ചാന്ദ്രദൗത്യം ബ്ലൂ ഒറിജിന് നല്കുകയാണെങ്കില് 200 കോടി ഡോളര് ഏകദേശം 14,888 കോടി രൂപ ഇളവ് നല്കാമെന്ന് നാസയോട് ശതകോടീശ്വരന് ജെഫ് ബെസോസ്. കരാര് 290 കോടി ഡോളറിനാണ് നാസയില് നിന്ന് ശതകോടീശ്വരനായ ഇലോണ് മസ്കിന്റെ സ്പേസ്എക്സ് സ്വന്തമാക്കിയത്. പ്രമുഖ അമേരിക്കന് വിമാനക്കമ്ബനി ലോക്ഹീഡ് മാര്ട്ടിന്, നോര്ത്രോപ് ഗ്രുമ്മന്, ഡ്രേപര് എന്നിവയുമായി സഹകച്ച് കരാര് ബ്ലൂ ഒറിജിന് നേടാനായി നേരത്തെ നാസയ്ക്ക് അപേക്ഷ നല്കിയിരുന്നു. എന്നാല്, സാമ്ബത്തിക ബുദ്ധിമുട്ടും സ്പേസ് എക്സിന്റെ ബഹിരാകാശ ദൗത്യങ്ങളിലെ ട്രാക് റെക്കോഡും പരിഗണിച്ച് മസ്കിന് നല്കുകയാണെന്ന് നാസ അറിയിക്കുകയായിരുന്നു. എന്നാല്, ഒത്തുകളി നടന്നതായി നേരത്തെ ബെസോസ് പരാതി നല്കിയിരുന്നു. ഇതിന് പിന്നാലെയാണ് പുതിയ വാഗ്ദാനവുമായി ബെസോസ് എത്തിയിരിക്കുന്നത്. പരാതിയില് അടുത്ത മാസം സര്ക്കാര് അക്കൗണ്ടബിലിറ്റി ഓഫീസ് തീരുമാനമെടുക്കും എന്താണ് നാസയുടെ കരാര്? 1972ന് ശേഷം മനുഷ്യനെ ചന്ദ്രനിലെത്തിക്കുകയെന്ന ദൗത്യം പുനരാരംഭിക്കാനായാണ് നാസ പുതിയ കരാര് ഒപ്പുവച്ചത്. സ്പേസ് എക്സിന്റെ ആര്ടെമിസ് പദ്ധതിയില്പ്പെടുത്തിയാണ് സ്പേസ് എക്സ് ചാന്ദ്ര വാഹനം നിര്മിക്കുക. പദ്ധതി 2024ല് നടപ്പാക്കാനാണ് നാസ ലക്ഷ്യമിടുന്നത്. ഒരു സ്ത്രീയെ ചന്ദ്രനിലെത്തിക്കുക എന്നതാണ് ലക്ഷ്യം. കരാര് ലഭിച്ചാല് ബ്ലൂ മൂണ് എന്ന പേരിലാണ് ബെസോസ് വാഹനം നിര്മ്മിക്കുക. സവിശേഷതകള് ചന്ദ്രനിലേക്ക് മനുഷ്യരെയും വഹിച്ചു പോകുന്ന ആദ്യ വാണിജ്യ പദ്ധതിയാണ് ആര്ടെമിസ് സ്റ്റാര്ഷിപ്പ് പേടകത്തില് രണ്ട് അമേരിക്കക്കാരെ ചന്ദ്രോപരിതലത്തില് ഇറക്കും ഒരു വലിയ ക്യാബിന്, മൂണ്വാക്കിനായി രണ്ട് എയര്ലോക്സ് പുനഃരുപയോഗിക്കാവുന്ന ലാന്ഡര് മറ്റ് ബഹിരാകാശ ദൗത്യങ്ങള്ക്കും ഇത് ഉപയോഗിക്കും